Diari Oficial de la Generalitat Valenciana


Sumari del DOGV 9634, del 07-07-2023 (2023/7657)

RESOLUCIÓ de 4 de juliol de 2023, del Rectorat de la Universitat de València, per la qual es convoca la provisió, pel sistema de lliure designació, dels llocs de treball número 961, 964, 969, 2002, 2225 i 2494, de secretari o secretària d'alt càrrec, adscrits al Rectorat d'aquesta universitat, d'acord amb el que disposa la Relació de llocs de treball del personal d'administració i serveis d'aquesta universitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9634

Data del DOGV
:   07-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7657


Data del document
:   04-07-2023

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * concurs administratiu

RESOLUCIÓ de 4 de juliol de 2023, del Rectorat de la Universitat de València, per la qual es convoca la provisió, pel sistema de lliure designació, dels llocs de treball número 961, 964, 969, 2002, 2225 i 2494, de secretari o secretària d'alt càrrec, adscrits al Rectorat d'aquesta universitat, d'acord amb el que disposa la Relació de llocs de treball del personal d'administració i serveis d'aquesta universitat. [2023/7657]  
  
Aquest rectorat, fent ús de les competències que li atribueix l'article 50, en relació amb el 3.2, de la Llei orgànica 2/2023, de 22 de març, del Sistema Universitari, d'acord amb el que estableixen l'article 191 dels Estatuts de la Universitat de València i l'article 115 de la Llei 4/2021, de 16 d'abril, de la Generalitat, de la funció pública valenciana, i l'aplicació subsidiària dels articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, resol:  
  
Convocar la provisió, mitjançant el sistema de lliure designació, dels llocs número 961, 964, 969, 2002, 2225 i 2494, d'acord amb les característiques que recull l'annex I i amb subjecció a les següents  
  
Bases de la convocatòria  
  
Primera. Persones participants  
1.1. S'hi pot presentar el personal funcionari de carrera del grup C (subgrup C1), d'administració general, de l'escala administrativa, que es trobe en actiu i preste serveis a la Universitat de València.  
  
1.2. Les persones participants han de tenir els requisits que estableix l'annex I d'aquesta convocatòria. Aquests requisits s'han de posseir en la data d'acabament del termini de presentació de sol·licituds i s'han de mantenir fins a la presa de possessió.  
  
Segona. Criteris que es consideren prioritaris per a l'ocupació del llocs  
2.1. Ateses les característiques dels llocs de treball, per a l'adjudicació dels llocs es tindran en compte com a mèrits preferents i criteris prioritaris els següents:  
- Coneixements d'informàtica.  
- Experiència laboral adquirida en els llocs de treball desenvolupats.  
  
- Iniciatives i habilitats concretes per al desenvolupament de les funcions del lloc, per a l'apreciació de les quals es podrà convocar una entrevista.  
2.2. La comissió avaluadora pot declarar el concurs desert i vacant el lloc per les raons següents:  
- Perquè no s'hagen presentat sol·licituds de participació o perquè el personal funcionari de carrera sol·licitant no tinga els requisits del lloc o els requisits que estableix la convocatòria.  
- Perquè el personal funcionari de carrera sol·licitant, una vegada admesa la seua sol·licitud de participació pel Servei de Recursos Humans (PAS), no complisca els criteris que es consideren prioritaris per a ocupar els llocs que estableix aquesta base. L'òrgan competent per a resoldre la convocatòria és l'encarregat de decidir sobre aquesta circumstància.  
  
Tercera. Sol·licituds, lloc i termini de presentació  
3.1. Les persones participants han de presentar la sol·licitud, juntament amb el curriculum, la documentació justificativa dels mèrits al·legats i el pdf de l'ordre de prioritats dels llocs de treball sol·licitats. Al obrir-se el termini de presentació de sol·licituds de participació hi haurà una còpia per a emplenar-la a la pàgina web de la convocatòria del Servei de Recursos Humans (PAS), que té l'adreça següent: https://www.uv.es/pas.  
La mecànica de la presentació ha de ser de la següent manera:  
  
Primer: s'ha d'emplenar el document denominat «ordre de prioritats», que es troba a la pàgina web de la convocatòria, establint l'ordre de preferència dels llocs desitjats. Una vegada acabat, cal desar aquest document pdf, al seu propi ordinador.  
És convenient que les persones que participen en el concurs identifiquen correctament els llocs que desitgen obtenir, i si compleixen els requisits de coneixements de valencià que requereix el lloc que es sol·licita.  
Per tant, en emplenar l'ordre de prioritats, cal fixar-se a no incloure en la llista cap lloc per al qual no tinga el requisit exigit d'ocupació. Igualment, cal fixar-se de no incloure més d'una vegada el mateix lloc de treball.  
Segon: cal entrar en la Seu Electrònica a través de l'enllaç: https://www.uv.es/einterna.  
Tercer: cal identificar-se com a usuari de la UV.  
Quart: cal accedir a la instància interna del registre electrònic, on hi ha 3 pestanyes.  
D'esquerra a dreta:  
Primera pestanya: «Acceptació» cal marcar «Accepte les condicions indicades». Si no s'ompli aquest camp, no es pot validar la sol·licitud.  
  
Segona pestanya: «General» és on cal identificar-se i elegir on es dirigeix la sol·licitud.  
- En el camp «Tipus d'unitat destinatària», s'obri un desplegable i cal marcar Serveis universitaris, generals i centrals.  
- En el camp «Nom de la unitat destinatària», s'obri un desplegable i cal marcar Servei de Recursos Humans (PAS).  
- En el camp «Grup destinatari», cal marcar «LD2023\_22\_SECR\_A\_CARREC».  
- En la «descripció», cal indicar que es vol presentar a la lliure designació de secretari/secretària d'alt càrrec, de l'escala administrativa.  
  
- En «fitxers adjunts», cal adjuntar en format pdf els documents següents: l'ordre de prioritats, el curriculum i els mèrits que s'al·leguen d'acord amb les bases 3.3 i 3.4 d'aquesta convocatòria.  
Tercera pestanya: «Acabar» només cal indicar l'acceptació de comunicacions electròniques. Com que això és obligatori per a les funcionàries o els funcionaris públics, cal marcar «sí», i finalitzar la sol·licitud.  
3.2. La documentació que ja consta en el Registre de Personal del Servei de Recursos Humans (PAS) de la Universitat de València, com ara els certificats de serveis prestats, del grau personal consolidat, de la carrera professional i de coneixements de valencià, s'adjunta d'ofici a les sol·licituds presentades.  
3.3. Els coneixements de valencià inclosos en la base de dades de personal són les proves de nivell que realitza el Servei de Llengües i Política Lingüística de la Universitat de València i les proves de la Junta Qualificadora de Coneixements de Valencià de la Generalitat Valenciana. Les persones que tinguen certificats de valencià que no consten en el full de serveis, perquè són d'altres organismes, com ara l'Escola Oficial d'Idiomes, una altra universitat o una altra administració pública, s'han de dirigir al Servei de Llengües i Política Lingüística perquè els siguen reconeguts i siguen inclosos en la base de dades de personal.  
3.4. Els coneixements d'idiomes inclosos en la base de dades de personal són les proves de nivell que realitza el Centre d'Idiomes de la Universitat de València. No s'incorporarà la informació sobre els cursos rebuts per l'esmentat Centre.  
Igual que el que s'estableix en el punt 3.3 de les bases, si es disposa d'altres certificats emesos per organismes diferents com ara l'Escola Oficial d'Idiomes, o altres universitats espanyoles o estrangeres, han de dirigir-se al Servei de Llengües i Política Lingüística de la Universitat de València per al seu reconeixement i inclusió en la base de dades de personal  
3.5. El termini de presentació de les sol·licituds és de 10 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
  
Quarta. Comprovació dels requisits de participació  
El Servei de Recursos Humans (PAS) comprova d'ofici el compliment dels requisits de les persones que participen en aquesta convocatòria. Si no es així, es requerirà a les persones interessades perquè, en un termini de cinc dies hàbils, realitzen les esmenes necessàries.  
Cinquena. Comissió i funcionament  
5.1. La comissió de selecció per als llocs de treball convocats és nomenada per la rectora de la Universitat de València i ha de tenir la composició que figura en el reglament aprovat en l'ACGUV 184/2012 d'aquesta Universitat.  
5.2. El seu funcionament s'ha d'adaptar a allò que estableixen la Llei 40/2015, d'1 d'octubre, de règim jurídic del sector públic, i l'Acord del Consell de Govern de la Universitat de València (ACGUV 303/2021), que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interessos. A aquest efecte, les persones membres d'aquesta comissió han d'emplenar la declaració d'absència de conflicte d'interessos (DACI), que cal adjuntar a l'acta de constitució de la comissió perquè forme part de l'expedient administratiu.  
La Universitat de València en disposa d'un model normalitzat que està disponible en l'enllaç:   
https://www.uv.es/uvweb/servicio-recursos-humanos-pas/es/personal-tecnico-administracion/medidas-prevencion-conflictos-intereses-1286242272765.html.  
5.3. Els noms dels components de la comissió es faran públics, per resolució del Rectorat, al tauler oficial d'anuncis de la Universitat de València (https://webges.uv.es/uvtaeweb/), en l'apartat de personal d'administració i serveis. Amb caràcter merament informatiu, també es publicaran en la pàgina web del Servei de Recursos Humans (PAS), l'adreça de la qual és: https://www.uv.es/pas.  
5.4. La comissió pot convocar, una vegada estudiades les sol·licituds i la documentació presentada, totes les persones aspirants, o les que considere necessari, per a la realització d'una entrevista.  
5.5. El procediment es resol adjudicant les vacants o declarant desertes l'ocupació dels llocs oferts, d'acord amb el que estableixen l'article 115 de la Llei 4/2021, de 16 d'abril, de la funció pública valenciana, i la base sisena d'aquesta convocatòria.  
  
Sisena. Resolució de la convocatòria i presa de possessió  
6.1. La comissió avaluadora ha de resoldre, de conformitat amb el que estableix l'article 115 de la Llei 4/2021, de 16 d'abril, de la Generalitat, de la funció pública valenciana, bé adjudicar els llocs de treball a les persones que consideren més idònies per exercir-los, bé declarar els llocs deserts, encara que hi haja persones que tinguen els requisits exigits, si considera que cap d'aquestes persones és adequada per exercir-lo.  
6.2. La resolució de nomenament ha de ser motivada. Hi ha de constar el fet que les persones elegides tenen els requisits exigits en la convocatòria i les circumstàncies i les aptituds professionals que s'han tingut en compte per considerar-les com les més adequades per a l'exercici dels llocs de treball. Hi ha de constar també que la comissió té la competència suficient per adoptar aquesta decisió.  
6.3. La resolució, que ha d'indicar la data de la presa de possessió, es farà pública al tauler oficial d'anuncis de la Universitat de València, en l'enllaç: https://webges.uv.es/uvtaeweb/, en l'apartat de personal d'administració i serveis, i, amb caràcter merament informatiu, en la pàgina web del Servei de Recursos Humans (PAS), l'adreça de la qual és: https://www.uv.es/pas.  
  
Setena. Informació sobre les dades recollides  
7.1. La Universitat de València és l'entitat responsable de les dades facilitades per les persones aspirants que es presenten a aquest procés selectiu. La informació rebuda es tractarà exclusivament per a les finalitats que són objecte de la convocatòria, i també, si s'escau, per a la posterior gestió del personal de conformitat amb el que disposa la Llei orgànica 2/2023, de 22 de març, del Sistema Universitari.  
A més, les dades personals de les persones aspirants se cediran als membres de la comissió avaluadora per a la valoració dels mèrits, si és necessari.  
7.2. Per a més informació sobre el tractament de les dades, consulteu l'enllaç:  
https://www.uv.es/pasinvest/web/escrits-per-a-penjar-en-la-web/guia-presentacio-solicit/Proteccio-Datos-UV-val.pdf.  
  
Vuitena. Recursos  
Contra aquesta resolució, que exhaureix la via administrativa, es pot interposar, d'acord amb l'article 123 de la Llei 39/2015, un recurs potestatiu de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua publicació, o bé directament un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua publicació.  
Contra els actes de la comissió es pot interposar un recurs d'alçada, d'acord amb el que preveu la Llei 39/2015, d'1 d'octubre, del procediment administratiu comú de les administracions públiques.  
  
València, 4 de juliol de 2023. - La rectora, (p. d. R 20.05.2022), el gerent: Juan Vicente Climent Espí.  
  
  
ANNEX I  
  
Les característiques dels llocs de treball que s'ofereixen, segons la RLT, són:  
  
Número del lloc: 961  
Denominació: Secretari/ària d'Alt Càrrec Vicerector/a  
Destinació: Rectorat  
Grup: C  
Subgrup: C1  
Complement de destinació: 18  
Complement específic: E032  
Sistema de provisió: 3  
Formació específica: 3  
Mèrits preferents: 1  
  
Número del lloc: 964  
Denominació: secretari/ària d'Alt Càrrec Vicerector/a  
Destinació: Rectorat  
Grup: C  
Subgrup: C1  
Complement de destinació: 18  
Complement específic: E032  
Sistema de provisió: 3  
Formació específica: 3  
Mèrits preferents: 1  
  
Número del lloc: 969  
Denominació: secretari/ària d'Alt Càrrec Rector/a  
Destinació: Rectorat  
Grup: C  
Subgrup: C1  
Complement de destinació: 18  
Complement específic: E032  
Sistema de provisió: 3  
Formació específica: 3  
Mèrits preferents: 1  
  
Número del lloc: 2002  
Denominació: secretari/ària d'Alt Càrrec  
Destinació: Rectorat  
Grup: C  
Subgrup: C1  
Complement de destinació: 18  
Complement específic: E032  
Sistema de provisió: 3  
Formació específica: 3  
Mèrits preferents: 1  
  
Número del lloc: 2225  
Denominació: secretari/ària d'Alt Càrrec Vicerector/a  
Destinació: Rectorat  
Grup: C  
Subgrup: C1  
Complement de destinació: 18  
Complement específic: E032  
Sistema de provisió: 3  
Formació específica: 3  
Mèrits preferents: 1  
Número del lloc: 2494  
Denominació: secretari/ària d'Alt Càrrec Vicerector/a  
Destinació: Rectorat  
Grup: C  
Subgrup: C1  
Complement de destinació: 18  
Complement específic: E032  
Sistema de provisió: 3  
Formació específica: 3  
Mèrits preferents: 1  
  
  
Sistema de provisió:  
3. Lliure designació.  
  
Requisits de formació específica:  
3. Coneixement de valencià nivell B1, o compromís d'adquirir aquest coneixement en el termini d'un any des de la presa de possessió en el lloc (o el temps que permeta la programació del Servei de Llengües i Política Lingüística).  
  
Mèrits preferents:  
1. Coneixements d'informàtica.